Ai 27 di Mai il teatri Gjovanin di Udin al ospitarà l’event “Bibie par un Popul”, metût in pîts di Glesie Furlane cul jutori de ARLeF e in colaborazion cu la Arcidiocesi di Udin e la Provincie di Udin (viôt ancje a pagjine 29). Vie pe serade al vignarà presentât ancje un gnûf portâl che al rindarà dispunibile sei il test sacri che la storiche leture contine de Bibie par furlan, davuelte l’an passât li dal Oratori de Puritât di Udin. La struture dal sît e je une vore direte: si puedarà sgarfâ i libris che a componin la Bibie un par un viodint il test e/o cjalant la regjistrazion video cu la leture. Navigant dentri dal sît si pues cjatâ fûr duncje il propri non e il propri test, une biele sodisfazion par chei che a àn vût la fortune e il plasè di partecipâ a chel storic event. Lant indenant o vin une pagjine di informazions su la Bibie e su la leture continue, une galerie di fotografiis e un spazi di rassegne stampe. La grafiche, realizade dal nestri grafic Pier Antonio Zanini cul disvilup tecnic di Andrea Musi, e je une vore biele, il sfont al è di un simbolic colôr aur: la tinte che ta lis iconis al ven doprât par rapresentâ un spazi che nol aparten al mont teren e ancje un materiâl che pai ebreus al aparten a la divinitât. In zonte a chest articul a cjatais in anteprime une imagjin da la pagjine la pagjine di benvignût al sît, dulà che si pues viodi une miniature cjapade dal antîc Salteri di S. Elisabetta conservât al Museo di Cividât.
Il sît dut câs al sarà in funzion dai 27 di Mai ae direzion www.bibie.org.
Par intant si puedin za viodi i filmâts de regjistrazion de leture continue sul canal YouTube di Glesie Furlane, ae direzion www.youtube.com/user/BibieGlesieFurlane.■
Michele Calligaris
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +
fur_Latn fur_Latn fur_Latn vec_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn